O‘zbekiston Respublikasi Bosh vazir o‘rinbosari Aziz Abduhakimov Qashqadaryo viloyatining Shahrisabz shahrida bo‘lib, birinchi Xalqaro Maqom san’ati forumiga tayyorgarlikning borishini nazorat qildi. Turizmni rivojlantirish davlat qo‘mitasi vakillari KUN.UZ’ga shu haqida xabar berishdi. Foto: Kamil Yenikeyev Aziz Abduhakimov Turizmni rivojlantirish davlat qo‘mitasining piar-bo‘limi departamenti amalga oshirayotgan ishlar bilan tanishdi. Shuningdek u sayyohlar yashaydigan mehmon uylarida bo‘ldi va tegishli tavsiyalarini berdi. Madaniyat vazirligi hamda Turizmni rivojlantirish davlat qo‘mitasi hamkorligida tashkil etilayotgan Xalqaro Maqom san’ati forumi shu yilning 6-8 sentabr kunlari Shahrisabzda bo‘lib o‘tadi. Ta’kidlash joizki, musiqiy festival Prezident Shavkat Mirziyoyev tashabbusi bilan o‘zbek maqom san’atini targ‘ib qilish maqsadida o‘tkazilmoqda. Foto: Kamil Yenikeyev Foto: Kamil Yenikeyev